stanford-oval/wikipedia huggingface dataset:
Kahden pyhän moskeijan suojelija
Luettelo kahden pyhän moskeijan suojelijoista > Saudi-Arabian kuninkaat (1986–)

Vuonna 1986 Saudi-Arabian kuningas Fahd korvasi sanan "Hänen Majesteettinsa" arvolla "Kahden pyhän moskeijan suojelija". Kaikki myöhemmät Saudi-Arabian kuninkaat ovat jatkaneet sen käyttöä:
Fahd bin Abdulaziz Al Saud (s. 1982–2005) – otti virallisen tittelin vuonna 1986
Abdullah bin Abdulaziz Al Saud (v. 2005–2015)
Salman bin Abdulaziz Al Saud (s. 2015–nykyään)
Fada

| Fada |
| --- | --- |
 Fada
 Koordinaatit: 17°11′N, 21°35′E 
Valtio:  Tšad
Alue:  Länsi-Ennedi
Departementti:  Fada
Hallinto:  
 – Asutustyyppi:  kaupunki
 – Hallinnon tyyppi:  kunta
Infobox OKVirheellinen NIMI-arvo: 
Fada on kaupunki Tšadin koillisosassa Ennedin ylätasangolla. Se on Länsi-Ennedin alueen ja siihen kuuluvan Fadan departementin keskus. Kaupungissa on 23 800 asukasta (vuonna 2005).
Archein wadi, kalliomuodostelma kaupungin lähellä.
Fadasta on maantieyhteys Abéchéen ja siellä on myös lentokenttä. Nähtävyyksiin kuuluvat seudun kalliomuodostelmat ja luolamaalaukset sekä kaupungin kaakkoispuolella sijaitseva, niilinkrokotiileistaan tunnettu Archein vesialue.
Toni Braxton

| Toni Braxton |
| --- | --- |
 Toni Braxton vuonna 2015.
Henkilötiedot
Koko nimi:  Toni Michelle Braxton
Syntynyt: 7. lokakuuta 1966 (ikä 58) Severn, Maryland, Yhdysvallat
Ammatti:  laulaja, lauluntekijä
Muusikko
Laulukielet:  englanti
Aktiivisena:  1990–
Tyylilajit:  R&B
Soittimet:  piano 
Levy-yhtiöt:  LaFace Arista Blackground Atlantic
Aiheesta muualla
www.tonibraxton.com ja www.tonibraxton.com
  [ Muokkaa Wikidatassa ] [ ohje ]  
Toni Michelle Braxton (s. 7. lokakuuta 1966 Severn, Maryland) on yhdysvaltalainen laulaja, lauluntekijä ja televisiopersoona. Hänet tunnetaan etenkin vuoden 1996 kappaleestaan ”Un-Break My Heart”. Braxton on voittanut seitsemän Grammy-palkintoa.
Elämä ja ura

Braxton on kuusilapsisen perheen vanhin. Hän kasvoi uskonnollisessa ympäristössä ja lauloi äitinsä ja sisartensa kanssa kirkkokuorossa. Hän aloitti opiskelut musiikinopettajaksi, mutta jätti opintonsa kesken, kun lauluntekijä Bill Pettaway löysi Braxtonin sisaruksineen ja he saivat levytyssopimuksen vuonna 1990. Toni Braxtonin sooloura alkoi seuraavana vuonna, kun hän pääsi laulamaan Eddie Murphyn elokuvan ääniraidalle ja julkaisi sooloalbumin vuonna 1993. Se nousi kärkeen sekä pop- että R&B -myyntilistoilla, ja sitä myytiin yhteensä kahdeksan miljoonaa kappaletta.
Yksityiselämä

Braxtonilla on entisen aviomiehensä kanssa vuosina 2001 ja 2003 syntyneet pojat. Pojista nuoremmalla on todettu autismi. Pari oli naimisissa 2001–2013. Braxton on myöhemmin seurustellut rap-artisti Birdmanin kanssa.
Diskografia > Albumit > Studioalbumit

1993: Toni Braxton
1996: Secrets
2000: The Heat
2002: More Than a Woman
2005: Libra
2008: TBA
2010: Pulse
2018: Sex & Cigarettes
2020: Spell My Name
Diskografia > Albumit > Kokoelma-albumit

2003: Ultimate Toni Braxton
2004: Platinum & Gold
2007: The Essential: Toni Braxton / The Best So Far
Aiheesta muualla

Kuvia tai muita tiedostoja aiheesta Toni Braxton Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Taiteenala:  Grammy Awards  MusicBrainz 
Henkilöt:  Deutsche Synchronkartei  Trove  Elonet  Yle 
Muut:  Europeana  IdRef
Rena Effendi

Rena Effendi puhumassa World Economic Forumissa vuonna 2019.
Rena Effendi (azer. Rəna Əffəndi, s. 26. huhtikuuta 1977 Baku) on azerbaidžanilainen valokuvaaja. Hän on työssään tutkinut konfliktien vaikutuksia yhteiskuntaan, ympäristöasioita ja öljyteollisuuden vaikutuksia ihmisten elämään. Vuonna 2019 hän muutti Istanbuliin Turkkiin.
Päätoimiseksi valokuvaajaksi Effendi ryhtyi vuonna 2005. Hän on tehnyt teoksen Tsernobylin ydinvoimalaonnettomuuden vaikutuksista, Venäjän-Georgian sodasta ja nuorten elämästä Kairossa, Teheranissa ja Afganistanissa. Efendi ryhtyi suhtautumaan kotimaansa elämään kriittisesti: hän kritisoi rahanpesua, ihmisten siirtämistä pois monumentaalisten rakennusten tieltä sekä ympäristön pilaantumista.
Kun energiayhtiö BP ryhtyi rakentamaan öljyputkea Bakusta Tbilisin kautta Ceyhaniin, sai Effendi tilauksen tehdä hankkeesta kertovan kirjan. Kirja Pipe Dreams osoittaa, että öljyputki tuo vaurautta vain pienelle Bakun yläluokalle. Effendi työskenteli teoksen parissa kuusi vuotta.
Effendin kuvia on julkaistu Newsweekissä, Time Magazinessa, Marie Clairessa, Le Mondessa ja Financial Timesissä. Näyttely hänellä on ollut Saatchi Galleryssä, Art Baselissa ja Venetsian Biennallessa.
Aiheesta muualla

http://www.refendi.com/
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Alankomaat 
Taiteenala:  Photographers' Identities  RKD Artists 
Muut:  SNAC  IdRef
Marko Aho

| Marko Aho |
| --- | --- |
 Marko Aho vuonna 2005.
Henkilötiedot
Syntynyt: 2. helmikuuta 1977 (ikä 48)  Oulu
Kansalaisuus:  Suomi
Lentopalloilija
Lempinimi:  Bambi
Pituus:  198 cm
Nyk. joukkue:  Sun Volley
Maajoukkueet
2000–2005:  Suomen lentopallomaajoukkue
Ottelut:  30
Marko Aho (s. 2. helmikuuta 1977) on suomalainen lentopalloilija. Viimeisellä kaudellaan 2010–2011 hän pelasi Sun Volleyssa lentopallon SM-liigassa. Aho on voittanut SM-liigan pistepörssin viisi kertaa.
Maajoukkue

Aho on pelannut Suomen lentopallomaajoukkueessa 30 A-maaottelua. Ensimmäisen kerran hän pelasi vuonna 2000 maajoukkueessa Timo Hoivalan alaisena. Takana maajoukkueen kanssa on MM-karsinnat, EM-karsintoja ja olympiakarsinnat. Vuonna 2005 tullut uusi päävalmentaja Mauro Berruto ei valinnut Ahoa maajoukkueeseen joukkueen nuorennuksen takia.
Muuta

Aho tunnetaan lempinimellä Bambi. Kyseisen lempinimen hän sai kaudella 1996, kun hän saapui Napapiirin Pallokettuihin pelaamaan uransa ensimmäisen SM-liigakauden. Pituutta Aholta löytyi tuolloin 195 cm, mutta painoa vain 74 kg.
Saavutuksia

Henkilökohtaiset:
A-maaotteluita 30kpl
SM-liigan tähtikuusikossa 2006
Paraspelaaja SM-liigassa 2006
Pistepörssin voitto 2002, 2004, 2006, 2008
Ilta-Sanomien tähtikisan voitto 2005
Runkosarjan tehokkain miespelaaja 2002, 2008
Runkokosarjan eniten hyökkäyspisteitä 2002, 2005, 2008
Urheilukanavan All-Stars miehistössä 2008
Vuoden tulokas 1999
Joukkueessa:
SM-hopea 2000
SM-pronssi 1999
Suomen Cupin voitto 2009
SM-kulta 2010
Joukkueet

1996−2006 Napapiirin Palloketut
2007−2009 Kempeleen Lentopallo
2009−2010 Sun Volley
Rilutsoli

| --- | --- |

Rilutsoli
Systemaattinen (IUPAC) nimi
6-(trifluor1metoksi)-1,3-bentsotiatsol-2-amiini
Tunnisteet
CAS-numero: 1744-22-5
ATC-koodi: N07XX02
PubChem CID: 5070
DrugBank: DB00740
Kemialliset tiedot
Kaava: C8H5N2F3OS 
Moolimassa: 234,199 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 119 °C
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika: 12 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Rilutsoli on ALS-potilaiden hoidossa käytetty lääke. Sen on todettu hidastavan sairauden kulkua ja pidentävän siten potilaan elinikää. Rilutsolin on tarkoitus myös pidentää jäljellä olevaa aika, jonka sairastunut tulee toimeen ilman mekaanista ventilaatiota. Rilutsoli ei auta juuri ALS:n loppuvaiheessa.
Lääkettä myydään nimellä Rilutek, ja sitä käytetään viidenkymmenen milligramman valkoisina, kapselinmuotoisina tabletteina. Tutkimusten mukaan rilutsolista saattaisi olla hyötyä myös kliinisen depression ja pakko-oireisen häiriön, mahdollisesti myös yleistyneen ahdistuneisuushäiriön hoidossa.
Rilutsolin mahdollisia sivuvaikutuksia ovat muiden muassa astenia, väsymys ja pahoinvointi. Esimerkiksi maksasairaille potilaille lääkettä ei ole turvallista määrätä; sen käyttöä ei suositella myöskään munuaisten vajaatoiminnasta kärsivien henkilöiden kohdalla. Raskaana olevien ei tule käyttää lääkettä. Yliannostuksella on mahdollisesti vakavia seurauksia, jopa kooma.
Rilutsoli (6-(trifluorimetoksi)bentsotiatsoli-2-amiini) on bentsotiatsoleihin kuuluva kaksirenkainen heterosyklinen yhdiste, jonka kemiallinen kaava on C8H5F3N2OS, moolimassa 234,199 g/mol ja CAS-numero 1744-22-5.
Aiheesta muualla

PubChem: Riluzole (englanniksi)
DrugBank: Riluzole (englanniksi)
Kyoto Encyclopedia of Genes and Genomes (KEGG): Riluzole (englanniksi)
ChemBlink: Riluzole (englanniksi)
Party and play

PnP-ilmiössä keskeisessä asemassa on crystal meth, metamfetamiini.
Party and play (PNP tai PnP) tai chemsex on tiettyihin päihteisiin liittyvä ilmiö ja käsite, johon kuuluu stimuloivan huumeen nauttiminen ja sitä seuraava intensiivinen, tunti- tai jopa vuorokausien taukoamaton seksi ryhmissä, pareissa tai virtuaalisesti. PnP-harrastajat hakevat samanmielistä seuraa tätä nimenomaista tarkoitusta varten. Merkittävimmät PnP-alakulttuuriin yhdistettävät huumeet ovat metamfetamiini ja crack. PnP-harrastajat käyttävät tehokkaasti hyväkseen sosiaalista mediaa, jossa on syntynyt verkostoja ja applikaatioita jotka edesauttavat PnP-henkisen seuran (ja asiaan kuuluvien huumeiden) löytämistä.
PnP käsitteenä liittyy usein, muttei ainoastaan, alakulttuuri-ilmiönä miesten väliseen seksiin.
Aiheesta muualla

"Party and Play" - LIFE OR METH
Chemsex suomalaisessa homoyhteisössä Miesten kesken 5.2.2018.
Chemsex Päihdelinkki 5.3.2018.
Homoseksibileissä metamfetamiini ei ole narkomaanin merkki – huumeilla lisätään nautintoa ja lääkitään ulkopuolisuuden tunnetta Yle 26.4.2018.
Riot-Entertainment

Riot-E eli Riot Entertainment Ltd oli vuosina 2000–2002 toiminut suomalainen mobiiliviihteeseen erikoistunut IT-alan yhtiö, jonka työntekijät tulivat tunnetuksi kalliista elämäntyylistä ja Helsingin Unioninkadulla sijainneen pääkonttorin vauhdikkaista juhlista. Riskirahoitusta yhtiöllä oli yli 20 miljoonaa euroa, ja sijoittajien joukossa olivat muun muassa Nokia ja Rupert Murdochin News Corporation. Yhtiöllä oli parhaimmillaan sivukonttorit jokaisessa maanosassa sekä henkilöstöä noin 100.
Yhtiö sai neuvotelluksi merkittäviä edustussopimuksia muun muassa Taru sormusten herrasta-, Hämähäkkimies- ja Bridget Jones -peliensä sisällöksi. Niitä ei kuitenkaan kyetty hyödyntämään, sillä tuotetut lähinnä tekstiviestipohjaiset kännykkäpelit eivät tuottaneet riittävästi. Yhtiö ajautui konkurssiin 19. marraskuuta 2002. Yhtiön slogan oli ”Riot-E We don’t make games, we create riots”.
Myöhemmin osa yhtiön perustajista teki yhtiöstä elokuvan Riot-On!, jossa kuvattiin yhtiön hulppeaa rahankäyttöä ja juhlimista.
Aiheesta muualla

City, Mellakka mobiilibisneksessä
Digitoday: Pääomasijoittaja tarkastaa Riot-E:n tilit
Mireille Enos

| Mireille Enos |
| --- | --- |
 Mireille Enos vuonna 2012.
Henkilötiedot
Syntynyt: 22. syyskuuta 1975 (ikä 49) Kansas City, Missouri, Yhdysvallat
Ammatti:  näyttelijä
Puoliso:  Alan Ruck (2008–)
Näyttelijä
Aktiivisena:  1994–
Merkittävät roolit:  Kathy & JoDean Marquart   (Big Love)   Sarah Linden   (Jälkiä jättämättä)   Honey   (Kuka pelkää Virginia Woolfia?)
Aiheesta muualla
IMDb 
Elonet
AllMovie
Mireille Enos (s. 22. syyskuuta 1975 Kansas City, Missouri) on yhdysvaltalainen näyttelijä. Hänen tunnetuimpia roolejaan ovat Sarah Linden rikossarjassa Jälkiä jättämättä ja Kathy ja JoDean Marquart draamasarjassa Big Love.
Nuoruus

Mireille Enos syntyi Kansas Cityssä ja kasvoi neljän sisaruksen kanssa mormoniperheessä Houstonissa, Texasissa. Hänen isänsä Jon Goree Enos on skotlantilaista sukujuurta oleva yhdysvaltalainen ja äiti Monique ranskalainen. Enos kävi taidelukiota ja opiskeli sen jälkeen näyttelemistä Brigham Youngin yliopistossa.
Ura

Mireille Enos sai ensimmäisen elokuvaroolinsa vuonna 1994 televisioelokuvasta Without Consent.
 Tämän jälkeen hän vieraili muun muassa televisiosarjoissa Sinkkuelämää, Ilman johtolankaa ja Num3rot. Enos alkoi esittää Kathy Marquartia HBO:n draamasarjassa Big Love vuonna 2007. Myöhemmin hän on näytellyt sarjassa Kathyn kaksoissisarta JoDeania. Enos näyttelee poliisi Sarah Lindeniä rikossarjassa Jälkiä jättämättä. Hän on saanut roolistaan Golden Globe - ja Primetime Emmy -ehdokkuudet.
Enos on esiintynyt Broadwayn ja Off Broadwayn näytelmissä. Hän oli ehdolla Tony-palkinnon saajaksi roolistaan näytelmässä Kuka pelkää Virginia Woolfia? vuonna 2005.
Yksityiselämä

Mireille Enos on ollut naimisissa näyttelijä Alan Ruckin kanssa tammikuusta 2008 lähtien. Pariskunnalla on kaksi lasta, vuonna 2010 syntynyt tytär ja vuonna 2014 syntynyt poika.
Enosin sisarukset Veronique ja Jongiorgi Enos ovat myös näyttelijöitä. Uskonnoltaan Enos on mormoni.
Filmografia > Elokuvat

| Vuosi | Suomenkielinen nimi | Alkuperäinen nimi | Rooli | Muuta |
| --- | --- | --- | --- | --- |
| 1994 | Without Consent | Without Consent | Naomi | Televisioelokuva |
| 1996 | Face of Evil | Face of Evil | Brianne Dwyer | Televisioelokuva |
| 2001 | Teoria miehistä | Someone Like You... | joogaohjaaja |  |
| 2013 | Gangsterisota | The Gangster Squad | Connie O'Mara |  |
| 2013 | World War Z | World War Z | Karen Lane |  |
| 2013 | Devil's Knot | Devil's Knot | Vicki Hutcheson |  |
| 2014 | Sabotage | Sabotage | Lizzy Murray |  |
| 2014 | Jos vielä jään | If I Stay | Kat Hall |  |
| 2014 | The Captive | The Captive | Tina |  |
Filmografia > Televisiosarjat

| Vuosi | Suomenkielinen nimi | Alkuperäinen nimi | Rooli | Jaksot |
| --- | --- | --- | --- | --- |
| 1999 | Sinkkuelämää | Sex and the City | Jenna | ”Shortcomings” |
| 2001 | Sydämen sivistystä | The Education of Max Bickford | Carla Byrd | 2 jaksoa |
| 2003 | Strong Medicine – Kovaa lääkettä | Strong Medicine | Fern | ”Speculum for a Heavyweight” |
| 2004 | Asema 62 | Rescue Me | Karen | ”Mom” |
| 2006 | Ilman johtolankaa | Without a Trace | Jessica Lawson | ”911” |
| 2006 | Standoff | Standoff | Dana | ”Man of Steele” |
| 2006 | Shark | Shark | Chloe Gorman | ”Dial M for Monica” |
| 2007 | Yli synkän virran | Crossing Jordan | Sandy Walsh | ”Crazy Thing Called Love” |
| 2007–2010 | Big Love | Big Love | Kathy Marquart | 12 jaksoa |
| 2007–2010 | Big Love | Big Love | JoDean Marquart | 18 jaksoa |
| 2008 | Num3rot | Numb3rs | Grace Ferraro | ”End Game” |
| 2008 | C.S.I. Miami | CSI: Miami | Lucy Maddox | ”Down to the Wire” |
| 2008 | Näkijä | Medium | Kelly Winters | ”Drowned World” |
| 2009 | Paljastavat valheet | Lie to Me | Cheryl Ambrose | ”The Better Half” |
| 2009 | Kova laki: Rikollinen mieli | Law and Order: Criminal Intent | Julianna Morgan | ”Identity Crisis” |
| 2010 | American Experience | American Experience | Lucia Cutts | ”Dolley Madison” |
| 2011–2014 | Jälkiä jättämättä | The Killing | Sarah Linden | 44 jaksoa |
Filmografia > Teatterirooleja

| Vuosi | Näytelmän nimi Suomessa | Alkuperäinen nimi | Rooli | Teatteri |
| --- | --- | --- | --- | --- |
| 2000 | The Time of the Cuckoo | The Time of the Cuckoo | Jane Yaeger/Giovanni | Mitzi E. Newhouse Theater |
| 2001 | The Invention of Love | The Invention of Love | Katharine Houseman | Broadway |
| 2002 | The Castle | The Castle | Olga | Manhattan Ensemble Theater |
| 2003 | Right You Are | Right You Are |  | National Actors Theatre |
| 2005 | Kuka pelkää Virginia Woolfia? | Who's Afraid of Virginia Woolf? | Honey | Broadway |
| 2005 | Absurd Person Singular | Absurd Person Singular | Eva | Broadway |
| 2007 | Kesäyön unelma | A Midsummer Night's Dream | Hermia | The Public Theater |
Aiheesta muualla

Kuvia tai muita tiedostoja aiheesta Mireille Enos Wikimedia Commonsissa
Mireille Enos Internet Movie Databasessa. (englanniksi)
Mireille Enos Internet Broadway Databasessa
Mireille Enos Allmoviessa (englanniksi)
HBO - Big Love Cast - Mireille Enos (Arkistoitu – Internet Archive)
AMC - The Killing Cast Members - Mireille Enos
Mireille Enos TV.com-sivustolla (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Korea  Alankomaat  Puola 
Taiteenala:  Emmy Awards  MusicBrainz 
Henkilöt:  Deutsche Synchronkartei  Elonet 
Muut:  IdRef
Peter Serafinowicz

| Peter Serafinowicz |
| --- | --- |
 Serafinowicz Guardians of the Galaxy -elokuvan ensi-illassa vuonna 2014.
Henkilötiedot
Syntynyt: 10. heinäkuuta 1972 (ikä 52) Liverpool, Iso-Britannia
Ammatti:  näyttelijä
Puoliso:  Sarah Alexander
Näyttelijä
Merkittävät roolit:  Darth Maul (Star Wars: Episodi I – Pimeä uhka)
Aiheesta muualla
www.peterserafinowicz.com
IMDb 
Peter Szymon Serafinowicz (s. 10. heinäkuuta 1972 Liverpool, Iso-Britannia) on englantilainen näyttelijä, koomikko ja käsikirjoittaja. Hän on esiintynyt useissa menestyneissä elokuvissa ja televisiosarjoissa.
Vuonna 2007 BBC tilasi Serafinowiczilta hänen omaa nimeään kantavan komediasarjan, joka julkaistiin Suomessa nimellä Peterin ässä-show (alkup. The Peter Serafinowicz Show). Serafinowicz sai sarjasta parhaan viihdyttäjän Kultainen ruusu -palkinnon vuonna 2008, minkä lisäksi sarja sai parhaan komediasarjan Bafta-ehdokkuuden vuonna 2009.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |  |
| --- | --- | --- | --- | --- | --- |
| 1999 | Star Wars: Episodi I – Pimeä uhka | Star Wars Episode I: The Phantom Menace | Darth Maul, Battle Droid Commander, Gungan Scout | Äänirooli |  |
| 1999 | Metsän legenda | The Magical Legend of the Leprechauns | George Fitzpatrick |  |  |
| 2004 | Shaun of the Dead | Shaun of the Dead | Pete |  |  |
| 2004 | Kalsiumipoika | The Calcium Kid | Dave King |  |  |
| 2007 | Run Fatboy Run | Run Fatboy Run | TV-kommentaattori |  |  |
| 2009 | Lomaterapiaa | Couples Retreat | Sctanley |  |  |
| 2010 | The Best and the Brightest | The Best and the Brightest | Clark |  |  |
| 2013 | The World’s End | The World’s End | Ding Dong Ditch Home Owner | cameo |  |
| 2014 | Guardians of the Galaxy | Guardians of the Galaxy | Guardians of the Galaxy | Denarian Garthan Saal |  |
| 2015 | Spy – vakoojan asussa | Spy |  |  |  |
| 2015 | Kätyrit | Minions | SheBot | Äänirooli |  |
| 2017 | John Wick: Chapter 2 | John Wick: Chapter 2 | Sommelier |  |  |
| 2019 | Last Christmas | Last Christmas | teatterituottaja |  |  |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Huomioita |
| --- | --- | --- | --- | --- |
| 1998-1999 | How Do You Want Me? | How Do You Want Me? | Dean Yardley | 12 jaksoa |
| 1999 | Ponille kyytiä | Smack the Pony | Useita hahmoja | 2 jaksoa |
| 1999 | Hipit  | Hippies | Robin / Kertoja | 2 jaksoa |
| 1999-2001 | Avaruuden tuntua | Spaced | Duane Benzie | 3 jaksoa |
| 2000 | Kirjava joukko | Black Books | Howell Granger | 1 jakso |
| 2001 | World of Pub | World of Pub | Garry / Useita hahmoja | 6 jaksoa |
| 2002-2005 | Hei, me tiedetään | Look Around You | Tiedemies / Peter Packard | 15 jaksoa |
| 2003-2004 | Hardware | Hardware | Kenny | 12 jaksoa |
| 2006 | IT-porukka | The IT Crowd | Uutistenlukija / voiceover | 2 jaksoa |
| 2006, 2014 | South Park | South Park | Darth Chef, selostaja | äänirooli, 2 jaksoa |
| 2007-2008 | Peterin ässä-show | The Peter Serafinowicz Show | Useita hahmoja | 7 jaksoa |
| 2011 | Jinsy-saari | This is Jinsy | Eric Dunt | 1 jakso |
| 2011-2013 |  Archer |  Archer | Cut-Rate James Mason, turkkilainen johtaja, Archerin isä, Benoit, George Spelvin | äänirooli, 3 jaksoa |
| 2012 | American Dad! | American Dad! | Joe / Goran the Mutilator | äänirooli, 1 jakso |
| 2013-2015 | Puisto-osasto | Parks and Recreation | lordi Edgar Covington | 3 jaksoa |
| 2013-2015 | Axe Cop | Axe Cop | velhoartistikani, Kautta aikojen kuningas, Yksimies, lapsi, kanin sielu, punatakki, tohtori Doo Doo, kemisti M | äänirooli, 8 jaksoa |
| 2014 | Adventure Time | Adventure Time | Lumpy Space Prince | äänirooli, 1 jakso |
| 2014 | Mr. Sloane | Mr. Sloane | Ross | 6 jaksoa |
| 2014 | Gravity Falls | Gravity Falls | Sokea Ivan | äänirooli, 1 jakso |
| 2015 | Doctor Who | Doctor Who | Kalastajakuninkaan ääni | äänirooli, 1 jakso |
| 2015-2016 | TripTank | TripTank | soittaja, kapteeni, uroskoira, vaahtokarkkivirtahepo, meklari | äänirooli, 5 jaksoa |
| 2016-2019 |  The Tick |  The Tick | Superpunkki |  |
| 2017 | Rick and Morty | Rick and Morty | virastopäällikkö | äänirooli, 1 jakso |
| 2017 | Mikki ja ralliryhmä | Mickey and the Roadster Racers | tohtori Waddleton Crutchley, agentti Chauncey Chips | äänirooli, 2 jaksoa |
| 2018 | Simpsonit | The Simpsons | yhtiön toimitusjohtaja | äänirooli, 1 jakso |
| 2019 | Bob’s Burgers | Bob’s Burgers | Scottjon Dansteve | äänirooli, 1 jakso |
| 2019 | His Dark Materials | His Dark Materials | Iofur Raknison | äänirooli, 2 jaksoa |
| 2023 | What If...? | What If...? | Denarian Garthal Saal | äänirooli, ”Mitä jos… Nebula liittyisi Nova-joukkoihin?” |
Aiheesta muualla

Peter Serafinowiczin virallinen sivusto
Peter Serafinowicz Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Yhdysvallat 
Taiteenala:  MusicBrainz 
Henkilöt:  Deutsche Synchronkartei 
Muut:  Europeana  IdRef
Itä-Timor

Itä-Timorin demokraattinen tasavalta eli Itä-Timor (joskus Timor-Leste) on valtio Kaakkois-Aasiassa Malaijien saaristossa Timorin saaren itäosassa. Sillä on vain yksi rajanaapuri, Indonesia. Itä-Timorin pinta-ala on 14 954 neliökilometriä ja maassa on noin 1,34 miljoonaa asukasta (2022). Pääkaupunki ja suurin kaupunki on Dili. Itä-Timor on semipresidentiaalinen tasavalta, ja se on yksi Aasian köyhimmistä valtioista. Öljytulot muodostavat merkittävän osan valtion tuloista, mutta maaseudulla iso osa kansasta elää omavaraisviljelyn turvin.
Itä-Timor oli pitkään Portugalin siirtomaa. Se julistautui itsenäiseksi vuonna 1975, mutta Indonesia miehitti sen. Itsenäisyyden maa saavutti vasta vuonna 2002 pitkien ja kivuliaiden vaiheiden jälkeen: YK:n teettämän raportin mukaan ainakin satatuhatta itätimorilaista sai surmansa 25 vuotta kestäneen miehityksen aikana. Vuoden 1999 itsenäisyyskansanäänestystä seurasi Itä-Timorin kriisi, jonka aikana Indonesiaa kannattaneet militantit tuhosivat lähes koko maan infrastruktuurin.